थोड़ी सी हवा चली और बंद हो गई बिजली
रतलाम | जरा सी हवा के साथ रविवार शाम 7.30 बजे माणकचौक एवं आसपास के क्षेत्रों की बिजली बंद हो गई। इससे अंधेरा छा गया और लोगों को परेशानी हुई। रात 8 बजे बिजली आई तब लोगों को राहत मिली। बिजली कंपनी के मुताबिक विरियाखेड़ी में फाल्ट से बिजली बंद हुई थी। जिसे चालू कर दिया गया।
रोज कट रही है बिजली- व्यापारी विजय कुमार लुनिया ने बताया 5 दिन से रोज बिजली कट रही है। रविवार शाम भी आधे घंटे बिजली बंद हो गई। चौकी फोन लगाओ तो कोई उठाता नहीं है। अधिकारियों को फोन लगाओ तो बोलते हैं हवा से बिजली बंद हो जाती है। शहर कार्यपालन यंत्री दधीचि रेवाड़िया ने बताया बिजली की 24 घंटे सप्लाई की जाती है। कभी हवा चलने या पक्षी टकराने से फाल्ट हो जाता है। इससे कभी कभार बिजली बंद हो जाती है।
hin_Deva hin_Deva hin_Deva